Document ID: /fineweb-2-swissfilter-quality_10-filterrobots/filtered/02038.jsonl.gz/4722

Surselva - 65 milliuns francs per la via dal Lucmagn
La regenza grischuna vul investar ils proxims diesch onns 65 milliuns francs per la via dal Lucmagn. Quai ha il cusseglier guvernativ Mario Cavigelli ditg ad in inscunter cun represchentants da la regenza tessinaisa e da la Pro Lucmagn.
Previs èsi da sanar vias, punts e gallarias sin la via dal Lucmagn. Impurtant saja era da prender mesiras per tegnair avert il pass dal Lucmagn pli blers dis. Quai saja dentant pussaivel mo cun mesiras da construcziun, sco per exempel da prolungar la gallaria dal Scopi al pass. Il chantun Tessin vul cuntinuar sias mesiras, surtut cun siglientar lavinas da la vart dal sid dal pass.